Raed Arafat, despre congresul PNL: "Nu s-a dat nicio derogare".
7.116 de cazuri noi de infectare au fost raportate în ultimele 24 de ore. Numărul bolnavilor internaţi la ATI a depăşit 1.100. 145 de pacienţi au murit.
"Nu s-a dat nicio derogare. Am fost întrebaţi, am răspuns în baza legii. Legea, adică hotărârile de guvern existente prevăd situaţia organizaţiilor care organizează întâlniri statuare, cum e un AGA sau o formaţiune politică care-şi organizează o întâlnire. (…) Nu s-au făcut derogări şi noi nu dăm avize. Noi doar explicăm legea dacă suntem întrebaţi şi subliniem care sunt măsurile obligatorii care trebuie să fie luate – ca şi metri pătraţi, ca şi distanţare, ca şi respectare de acces şi aşa mai departe", spune Raed Arafat.El a fost întrebat de ce, în contextul în care numărul de noi cazuri de infectări COVID-19 a crescut, Partidului Naţional Liberal i-a fost permisă organizarea congresului cu 5.000 de delegaţi.PSD a sesizat Poliţia, Jandarmeria şi IGSU cu privire la organizarea congresului PNL: "Nu respectă rigorile legale în vigoare şi, ca atare, capătă aspectul infracţiunii sancţionate de art. 352 din Codul Penal, privind zădărnicirea combaterii bolilor"."Culmea tupeului! Să susţină vaccinarea obligatorie, când ei – guvernanţii, în frunte cu preşedintele Iohannis! – încalcă orice restricţii, organizând un Congres cu 5.000 de oameni – un adevărat focar naţional de COVID-19 în plin val 4 al pandemiei", a scris pe Facebook, vineri, Marcel Ciolacu.– În ultimele 24 de ore au fost înregistrate 7.116 de cazuri noi de infectare cu coronavirus, iar 145 de pacienţi au murit. Numărul bolnavilor internaţi la ATI a depăşit 1.100.